open-index/open-wikipedia-markdown huggingface dataset:
பீகார் மாநில மகாதலித் ஆணையம்

**பீகார் மாநில மகாதலித் ஆணையம்** (*State Mahadalit Commission, Bihar*) என்பது பீகார் அரசால் உருவாக்கப்பட்ட ஓர் அரசு அமைப்பாகும். வளர்ச்சிச் செயல்பாட்டில் பின்தங்கிய பட்டியல் சாதியினருக்குள் உள்ள சாதிகளைக் கண்டறிந்து, அவர்களின் கல்வி மற்றும் சமூக நிலையை ஆராய்ந்து மேம்பாட்டிற்கான நடவடிக்கைகளை பரிந்துரைப்பதற்காக இந்த ஆணையம் 2007 ஆம் ஆண்டில் அமைக்கப்பட்டது. ஆணையம் இரண்டு இடைக்கால அறிக்கைகளை சமர்ப்பித்துள்ளது. 18 சாதிகளை மிகவும் பின்தங்கிய சாதிகளாக பட்டியல் இன சாதிகள் பட்டியலில் சேர்க்க ஆணையம் பரிந்துரை செய்துள்ளது. பின்னர் ‘சமர்’ சாதியையும் மகாதலித் பிரிவில் சேர்க்க பரிந்துரைத்தது.

## மேற்கோள்கள்

பகுப்பு:பீகார்
பகுப்பு:தலித்தியல்
மகாதலித்

**மகாதலித்**  (Mahadalit)  என்ற் சொல் 2007 ஆம் ஆண்டு இந்தியாவிலுள்ள பீகார் அரசாங்கத்தால் தலித்துகளுக்குள் உள்ள ஏழை சமூகக் குழுக்களுக்காக உருவாக்கப்பட்டது.  இருப்பினும், "மகாதலித்" என்ற சொல் இந்திய அரசியலமைப்புச் சொற்களின் ஒரு பகுதியாக இல்லை. 

## கலவை
பீகாரில் நித்திசு குமார் தலைமையிலான தேசிய சனநாயக கூட்டணி அரசாங்கம் 2007 ஆம் ஆண்டு மாநில மகாதலித் ஆணையத்தை அமைத்தது. இது மிகவும் நலிவடைந்த சாதியினரை மகாதலித் பிரிவில் சேர்க்க பரிந்துரைத்தது.  பீகாரில் மொத்தமுள்ள 22 பட்டியல் சாதியினரில் 21 சாதியினரை மகாதலித்துகளாக ஆணையம் அங்கீகரித்துள்ளது.  

## மக்கள்தொகை மற்றும் தொழில்
பீகார் மக்கள்தொகையில் தலித்துகள் 15 சதவீதத்திற்கு மேல் உள்ளனர்,   மகாதலித்துகள் மாநிலத்தின் மக்கள் தொகையில் சுமார் 10% உள்ளனர்.  மித்திலேசு குமாரின் கூற்றுப்படி, மகாதலித்துகளுக்கு  மாநிலத்தில் சொந்தமாக நிலம் இல்லை மற்றும் யாதவர்களின் பண்ணைகளில்  அவர்கள் பங்குதாரர்களாக வேலை செய்கிறார்கள். 

## அரசியல்
2010 ஆம் ஆண்டு தேர்தல் ஆண்டில், மகாதலித் வாக்காளர்களை கவருவதற்காக நித்திசு குமார் பல அரசு திட்டங்களைத் தொடங்கினார். "சில சாதியினரின் சமூக, பொருளாதார மற்றும் அரசியல் வளர்ச்சியைப் பார்ப்பதே எனது நோக்கம், அவர்களின் ஒட்டுமொத்த வளர்ச்சிக்கு சிறப்பு பிரச்சாரம் தேவை. என்றும் நித்திசு குமார் கூறினார்.  மகாதலித் என்பதற்கான தகுதி உள்ளவர்களுக்கு   நிலமற்றவர்களுக்கு இலவச நிலம் உட்பட  சில அரசாங்க நலத்திட்டங்களின் பலன்கள் கிடைக்கும். 

## மேற்கோள்கள்

பகுப்பு:பீகார் அரசியல்
பகுப்பு:தலித்தியல்
பேட்ரோனைட்டு

**பேட்ரோனைட்டு** (*Patrónite*) என்பது  VS4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வனேடியத்தின் சல்பைடு கனிமமான இது பொதுவாக V4+(S22−)2 என்ற அயனிகளின் சேர்க்கையாக விவரிக்கப்படுகிறது. கட்டமைப்பு ரீதியாக இக்கனிமம் வனேடியம் மையங்களுக்கு இடையே மாற்று பிணைப்பு மற்றும் பிணைப்பு இல்லாத தொடர்புகளைக் கொண்ட ஒரு "நேரியல்-சங்கிலி" சேர்மமாகும். வனேடியம் எண்முக-ஒருங்கிணைப்பால் பிணைக்கப்பட்டுள்ளது. இது இந்த உலோகத்திற்கான ஒரு அசாதாரண வடிவவியலாகும்.

பன்னாட்டு கனிமவியல் சங்கம் பேட்ரோனைட்டு கனிமத்தை Pat என்ற குறியீட்டால் அடையாளப்படுத்துகிறது.

பேட்ரோனைட்டு கனிமம் முதன்முதலில் 1906 ஆம் ஆண்டில் பெரு நாட்டின் செரோ டி பாசுகோ மண்டலத்தில் இயூனின் நகருக்கு அருகே உள்ள மினாசு ராக்ரா வனேடியம் சுரங்கத்தில் கண்டுபிடிக்கப்பட்டது. பெருவியன் நாட்டின் உலோகவியலாளரான ஆண்டெனார் ரிசோ பேட்ரன் (1866-1948) நினைவாக கனிமத்திற்கு  பேட்ரோனைட்டு என்று பெயரிடப்பட்டது. இந்த கனிமப் படிவுகளை இவரே கண்டுபிடித்தார்.  பெருவில் காணப்பட்ட நிலக்கீல் எண்ணெய் படிவுகளின் பிளவுகளில் அசுபால்ட்டு என்ற பாறை எண்ணெயின் வழிப்பெறுதி போல பேட்ரோனைட்டு கண்டுபிடிக்கப்பட்டது. இதனுடன் தொடர்புடைய தாதுக்களாக கந்தகம், பிராவோயிட்டு, பைரைட்டு, மினாசுராக்ரைட்டு, இசுடான்லைட்டு, தவோர்னிகைட்டு, குவார்ட்சு மற்றும் வனேடியத்தைக் கொண்டுள்ள பழுப்பு நிலக்கரி  ஆகியவை அறியப்படுகின்றன. உருசியாவின் யூரல் மலைத்தொடரின் துருவப்பகுதியிலுள்ள  பைகோய் மலைத்தொடரில் பாயும் மத்திய சிலோவா-யாக்கா நதியின்  யுசுகினைட்டு பள்ளத்தாக்கு மற்றும் நமீபியாவில் உள்ள சுமேப் சுரங்கத்தில் இருந்தும் பேட்ரோனைட்டு கிடைக்கிறது.

## மேற்கோள்கள்

பகுப்பு:வனேடியம் கனிமங்கள்
பகுப்பு:சல்பைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:டைசல்பைடுகள்
கே. சி. சுரேந்திர பாபு

**கே.சி.சுரேந்திர பாபு** (*K. C. Surendra Babu*) இந்தியாவின் பீகார் மாநிலத்தில் 2005 ஆம் ஆண்டு மாவோயிசுட்டுகளால் கொல்லப்பட்ட இந்திய காவல்துறை அதிகாரி ஆவார். கொல்லப்பட்டபோது இவர் முங்கேர்  மாவட்டத்தின் காவல் கண்காணிப்பாளராக இருந்தார். பீம் பந்து வனவிலங்கு சரணாலயத்திற்குள் 2005 ஆம் ஆண்டு சனவரி மாதம் 5 ஆம் தேதியன்று மாவோயிசுட்டுகளால் வைக்கப்பட்ட  கண்ணிவெடி வெடிப்பில் கே.சி.சுரேந்திர பாபுவும் அவரது ஐந்து மெய்க்காவலர்களும்  கொல்லப்பட்டனர். இவர் 1997 ஆம் ஆண்டு தொகுதியில் தேர்ந்தெடுக்கப்பட்ட இந்தியக் காவல் பணி அலுவலர் ஆவார். இவருடைய சொந்த மாநிலம் ஆந்திரப்பிரதேசமாகும். இவருடைய மனைவி லட்சுமி தேவி பீகாரில் உதவி அறுவை சிகிச்சை நிபுணராகப் பணியாற்றினார். இத்தம்பதியருக்கு  கே சுசுமிதா என்ற நான்கு வயது மகள் இருந்தார். 

## மேற்கோள்கள்

பகுப்பு:2005 இறப்புகள்
பகுப்பு:இந்திய காவல் பணி அதிகாரிகள்
பகுப்பு:பீகார்
ககன்யான்-1

**ககன்யான் - 1** *(Gaganyaan-1)*ககன்யான் திட்டத்தின் முதல் ஆளில்லா வெள்ளோட்ட விண்கலமாகும். இது 2024 ஆம் ஆண்டின் முதல் காலாண்டில் தொடங்க திட்டமிடப்பட்டுள்ளது.

## பின்னணி
இந்த ஏவுதல் முதலில்  2020, திசம்பரில் திட்டமிடப்பட்டது , பின்னர் 2021 திசம்பருக்கு மாற்றப்பட்டது. ஆனால் கோவிட் - 19 தொற்றுநோய் காரணமாக இது மேலும் தாமதமானது.

## திட்டத்தின் நோக்கங்கள்
ககன்யான் விண்கலம் சதீஷ் தவான் விண்வெளி மையத்திலிருந்து மனித மதிப்பிடப்பட்ட எல்விஎம் 3 மூலம் ஏவப்பட்டு 170 x 408 கிமீ வட்டணையில் நிலைநிறுத்தப்படும். வட்டணையின்  வட்ட வடிவமாக்கல் மூன்றாவது சுற்றில் செய்யப்படும். தரையிறக்கம் TV - D1 போன்ற அதே பாணியைப் பின்பற்ற வேண்டும்

இந்த பயணத்திற்குப் பிறகு , மனித எந்திரியான வயோமித்ராவை சுமந்து செல்லும் ககன்யான் 2  விண்கலத்தை விண்ணில் செலுத்துவதற்கு முன்பு இசுரோ மேலும் நான்கு  இடைநிறுத்தச்  செய்முறைகளை மேற்கொள்ளும்.

## மேலும் காண்க
# ககன்யான்

## மேற்கோள்கள்

## நூல்தொகை

*
*
*
*
*
*
*
*
*
*

பகுப்பு:இந்திய விண்வெளித் திட்டங்கள்
பகுப்பு:விண்வெளித் திட்டங்கள்
திசைமாற்றம் (விண்கலம்)

ஒரு விண்கலத்தின் திசைவைப்பு என்பது ஒரு தளம் அல்லது புவி , சூரியன், அல்லது ஒரு வான்பொருள் அல்லது விண்வெளியில் உள்ள பிற புள்ளியில் இருந்துள்ள திசைநிலையைக் குறிக்கும்.  ஒரு விண்கலம்  குறிப்பிட்ட  அந்தத்  திசைவைப்புக்கு மாறும்போது அது  திசைமாறுகிறது என்பர்.

விண்வெளிப் பயணத்தின் போது , ஒரு விண்கலத்தின் நோக்கத்தைப் பொறுத்து சில காரணங்களுக்காக, அந்த விண்கலத்தின் திசைவைப்பைக் கட்டுப்படுத்தப்பட வேண்டும். ஒரு விண்கலத்தின் சரியான திசைவைப்பு புவியை நோக்கி இருத்தலை உறுதி செய்வது, அதன்   உணர்சட்டத் தரவையும்  கட்டளைகளையும்  அனுப்புவதற்கும் பெறுவதற்கும்   இன்றியமையாதது ஆகும். கூடுதலாக , பல விண்கலத் திசைவைப்பில்  தங்கள் சூரியப் பலக அணிகளை சூரியனை நோக்கி உகந்த கோணத்தில் வைத்திருப்பது அவற்றின் ஆற்றல் உறிஞ்சுதலை மேம்படுத்தி,  விண்கலம்  அகமின்  வழங்கல் அமைப்புகளினை நம்பி இருத்தலை குறைக்கிறது. ஒரு விண்கலத்தையும்  அதன் துணை அமைப்புகளையும் வெப்பமாக்கல்,  குளிரூட்டல் நிகழ்வை  கலத்தின் திசைவைப்பை மாற்றிக் கட்டுப்படுத்தலாம்.விண்கலத்தின் மீது  ஓர் இருப்பில் பொருத்தப்பட்டிருக்கும் ஒளிப்பட, உணர்திறன் கருவிகளுக்குக் கலத்தின் திசைவைப்பை மாற்றுவது தேவைப்படும்.  விண்கலத்தின் சரியான திசைவைப்பைப் பேண, ஒரு விண்கலத்தை சுழற்சி முறையால் நிலைப்படுத்தலாம் அல்லது  மூவச்சு முறையால் நிலைப்படுத்தலாம்.

சுழற்சி  நிலைப்படுத்தப்பட்ட விண்கலத்திற்கு , அதன் சுழற்சி வீதத்தைச் சரிசெய்ய, அதன் சுழற்சிக்கு ஒத்த திசையில் அல்லது எதிர்திசையில் ஒரு உந்துபொறியை இயக்கி,  விண்கலத்திற்கு ஒரு கணிசமான  திருக்கத்தைத்( torque) தந்து  திசைவைப்பு  மாற்றப்படுகிறது.  இது ஒரு முன்கூட்டிய திசைமாற்றத்திற்கு வழிவகுக்கிறது , எனவே இந்த வகையான விண்கலத்திற்கான திசை மாற்றங்கள் " முன்கூட்டிய திசைமாற்ற நடவடிக்கை " எனப்படுகின்றன.

மூவச்சு நிலைப்படுத்தப்பட்ட விண்கலத்தின் திசைமாற்றம் ஒரு மூடிய கண்ணிமுறையில் அமைகிறது. பொதுவாக  உணரி அளவீடுகளின் அடிப்படையில் விண்கலத்தின்  திசைவைப்பைப் பேணும் அல்லது மாற்றும் மூடிய கண்ணிக் கட்டுப்பாடு   உந்துபொறிகளால் அல்லது  மின்னியக்க எதிர்வினை சக்கரங்களால்  நிகழ்த்தப்படுகிறது.  பொதுவான ஒரு  எடுத்துகாட்டக விண்வெளி தொலைநோக்கியைக் கூறலாம் , இது ஒரு புதிய வான்பொருளை நோக்கீடு செய்ய திசைதிருப்பப்பட வேண்டும். ஆனால்  மூவச்சு நிலைப்படுத்தப்பட்ட விண்கலத்தின்,  இயல்பான திசைவைப்பு நிலையான முறையில் சரி செய்யப்படாத நிலையில், அது வேறொரு வழியில் மாற்றப்பட்டாலும் விண்கலம் ஒரு திசைமாற்றத்தைஆடையும்.  இந்தத் திசைமாற்றம், அடிப்படை திசைவைப்புக் கட்டுப்பாட்டு பயன்முறையில் உள்ள விகித்தத்தை விட வேறொரு விகிதத்தில்  அமையும்.  இதற்கு நல்ல எடுத்துகாட்டு மாகெல்லன் வெள்ளி ஆய்கலனாகும். மாகெல்லன் ஆய்கலம் ஒவ்வொரு வட்டணைக்கும் ஒருமுறை வெள்ளி மேற்பரப்பின் அலகீட்டைக்  குறுக்கிட்டு, ஒரு பெரிய திசைதிருப்பத்தை உருவாக்கி, அதன் உயர் ஈட்ட உணர்சட்டத்தின் தரவு பரிமாற்றந்தைப் புவிக்கு அனுப்பியது.

## மேலும் காண்க
* திசைவைப்புக் கட்டுபாடு(விண்கலம்)
* பறப்பு இயங்கியல் (விண்கலம்)
* எதிர்வினைக் கட்டுப்பாட்டு அமைப்பு

## மேற்கோள்கள்

பகுப்பு:விண்வெளி தொழில்நுட்பம்
பகுப்பு:விண்கல இயக்கம்
விண்கலத் திசைவைப்புக் கட்டுப்பாடு

**விண்கலத் திசைவைப்புக் கட்டுப்பாடு** *(Spacecraft attitude control)* என்பது ஒரு விண்கலத்தின் ( ஊர்தியின் அல்லது செயற்கைக்கோளின்)  ஓர் உறழ்வுச் சட்டகத்த்தை  அல்லது வான கோளம் அல்லது சில புலங்கள் அல்லது அண்மைப்  பொருள் போன்ற ஓர் உறுப்படியைச் சார்ந்த திசைவைப்பைக் கட்டுப்படுத்தும் செயல்முறையாகும்.

ஊர்தியின் திசைவைப்பைக்  கட்டுப்படுதலுக்கு, ஊர்தியின் திசைநிலையை அளவிடுவதற்கு  உணரிகள் தேவைப்படுகின்றன;  தேவப்படும் திசைவைப்புக்கு ஊர்தியைத் திருப்பும் திருக்கத்தை அளிக்கவல்ல செயற்படுத்திகள் தேவைப்படுகிறன. மேலும், தற்போதைய திசைநிலையின்  உணரி அளவீடுகள்,  தேவைப்படும் திசைநிலையின் விவரம் ஆகியவற்றின் அடிப்படையில்  செயற்படுத்திகளுக்கு கட்டளையிட கணினி வழிநிரல்கள் தேவைப்படுகின்றன. இந்தவகை உணரிகள்,செயற்படுத்திகள்,  வழிநிரல்கள் ஆகியவற்றைப் படிக்கும் ஒருங்கிணைந்த புலமே வழிகாட்டுதல், கலஞ்செலுத்தல், கட்டுப்பாட்டுப் புலம் எனப்படுகிறது.

## மேலும் காண்க

* நெடுக்குவாட்ட நிலையியல் நிலைப்பு
* திசை  நிலைப்பு
* எதிர்வினைக் கட்டுப்பாட்டு அமைப்பு
* திசைமாற்றம் (விண்கலம்)

## மேற்கோள்கள்

பகுப்பு:இயங்கியல்
பகுப்பு:பொறியியல் வழிமுறை
பகுப்பு:வான், விண்வெளிப் பொறியியல்
பகுப்பு:திசைவைப்புக் கட்டுபாடு
பிந்திமேடு அருவி

**பிந்திமேடு அருவி** (*Pindimedu Waterfalls*) என்பது கேரளாவின் எர்ணாகுளம் மாவட்டத்தில் உள்ள கோதமங்கலம் நகரத்திலிருந்து 44 கிலோமீட்டர் தொலைவில் குட்டம்புழா கிராம ஊராட்சியில் அமைந்துள்ள அருவியாகும். இது பூயம்குட்டி நகரத்திலிருந்து 8 கிலோமீட்டர் தொலைவில் அடர்ந்த வனப்பகுதியில் அமைந்துள்ளது. கேரளாவின் மிக உயரமான அருவி இதுவாகும். இது பெரியாற்றின் கிளை நதியான கரிந்திரி ஆற்றில் உள்ளது. 1981ஆம் ஆண்டில், கேரள மாநில மின்சார வாரியம் இடுக்கி அணைக்கு நிகரான 1000 மெகாவாட் திறன் கொண்ட நீர் மின் நிலையத்தை உருவாக்க ரூ.250 கோடி திட்டத்தை வடிவமைத்தது. பின்னர் முதல்வர் அ. கு. அந்தோணி 2001-ம் ஆண்டு புதிய வடிவமைப்பை 210 மெகாவாட்ற் திறனாக மாற்றியமைத்துத் திட்டத்தைத் செயல்படுத்த முயன்றார். ஆனால் சுற்றுச்சூழல் பொருளாதார பிரச்சனைகளால் இந்திய அரசுத் திட்டத்தைத் கைவிட்டது. இந்த அருவியில் திரைப்படமாக்கப்பட்ட மோகன்லால் நடித்த புலிமுருகன் படத்தின் மூலம் கேரளா முழுவதும் இந்த அணைப் புகழ் பெற்றது.

## மேற்கோள்கள்

பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள்
பகுப்பு:எர்ணாகுளம் மாவட்டத்திலுள்ள அருவிகள்
அசுதவான்

**அசுதவான்** (*Asthawan*)  இந்தியாவின் பீகார் மாநிலத்தின் நாலந்தா மாவட்டத்தில் அமைந்துள்ள 20 தொகுதிகளில்  ஒன்றாகும். நிர்வாகப் பதிவேட்டின்படி, அசுதவானின் தொகுதிக் குறியீடு 373 என குறிப்பிடப்பட்டுள்ளது. 

## வரலாறு
2020 ஆம் ஆண்டு திசம்பர் மாதத்தில்  பீகார் அரசாங்கத்தால் அசுதவான் நகரப் பஞ்சாயத்தாக அங்கீகரிக்கப்பட்டது

## மக்கள் தொகை
2011 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, இங்கு மக்கள் தொகை சுமார் 14 ஆயிரம். ஆகும். தற்போது அசுதவான் நகரப் பஞ்சாயத்தில் மக்கள் தொகை 17 ஆயிரத்துக்கும் அதிகமாக உள்ளது. அசுதவான், அக்பர்பூர், சோய்வபர், சிறீசந்த்பூர், அமீர் பிகா, கஃபூர் பிகா, தார் பிகா மற்றும் நங்கூ பிகா கிராமங்கள் இந்த நகரப் பஞ்சாயத்தில் இடம்பெற்றுள்ளன. 

## மொழி
இந்தி மற்றும் உருது இங்கு பேசப்படும் மொழிகளாகும்.

## கல்வி
பின்வரும் கல்லூரிகள், பள்ளிகள் மற்றும் கல்வி நிறுவனங்கள் இங்கு அமைந்துள்ளன

* அரசு பல்தொழில்நுட்ப நிறுவனம்,, நாளந்தா
* நாளந்தா தொழில்நுட்பம் மற்றும் மேலாண்மை நிறுவனம்

## மேற்கோள்கள்

பகுப்பு:நாளந்தா மாவட்டம்
பகுப்பு:பீகார்
பாகல்புரி பட்டு

**பாகல்புரி பட்டு** (*Bhagalpuri silk*) என்பது பட்டுப் புடவைகளின் பாரம்பரிய பாணியாகும். இதை துசார் பட்டு என்ற பெயராலும் அழைப்பர். 
இந்த பாணி பாகல்புரி புடவை என்று பெயரிடப்பட்ட புடவைகள் செய்ய பயன்படுத்தப்படுகிறது. பாகல்பூர் இந்தியாவின் "பட்டு நகரம்" என்றும் அழைக்கப்படுகிறது. பாகல்புரி பட்டு அந்தெரியா பாபியா பட்டுப்புழுக்களின் கூடுகளிலிருந்து தயாரிக்கப்படுகிறது. வான்யா பட்டுப்புழு என்றும் அழைக்கப்படும் இந்த இனம் இந்தியாவை பூர்வீகமாகக் கொண்டதாகும். இந்த பட்டுப்புழுக்கள் காடுகளில் டெர்மினாலியா இனத்தைச் சேர்ந்த மரங்களில் வாழ்கின்றன. நாத்நகர் என்ற நகரம் பாகல்புரி பட்டு பதப்படுத்தப்படும் முக்கியமான இடமாகும். புடவையைத் தவிர, சால்வைகள், குர்திகள் மற்றும் பிற ஆடைகளும் பாகல்புரி பட்டில் இருந்து தயாரிக்கப்படுகின்றன.

## மேற்கோள்கள்

பகுப்பு:பீகாரின் பண்பாடு
பகுப்பு:இந்தியப் பண்பாடு
பகுப்பு:பாகல்பூர் மாவட்டம்
பகுப்பு:இந்திய புவிசார் குறியீடுகள்
கேரளம்குண்டு அருவி

**கேரளம்குண்டு அருவி** கேரளாவின் மலப்புரம் மாவட்டத்தின் வடகிழக்கு எல்லையில் அமைதிப் பள்ளத்தாக்கு தேசிய பூங்காவிற்கு அருகில் கருவரக்குண்டில் கும்பன் மலையில் கடல் மட்டத்திலிருந்து 1500 அடி உயரத்தில்  அமைந்துள்ளது. இது மலப்புரத்தில் உள்ள முக்கிய நீர்வீழ்ச்சிகளில் ஒன்றாகும். 2016-ல் தேசிய சாகச சுற்றுலா வரைபடத்தில் இந்த அருவிச் சேர்க்கப்பட்டது.

## கண்ணோட்டம்
மலப்புரம் மாவட்டத்தில் தேசிய சாகச சுற்றுலா வரைபடத்தில் இடம் பெற்ற முதல் சுற்றுலா மையம் கேரளாம்குண்டு அருவி ஆகும். இது மேற்குத் தொடர்ச்சி மலைப்பகுதியில் கடல் மட்டத்திலிருந்து 1350 அடி உயரத்தில் கும்பன்மலையின் அடிவாரத்தில் அமைந்துள்ளது. மலையின் பல்வேறு கிளை நதிகள் வழியாக ஓடும் நீரோடைகளின் சங்கமத்தால் இந்த நீர்வீழ்ச்சி உருவாகிறது. இங்கு நிலவும் தட்பவெப்பம் குளிர்ச்சியாகவும், அரிய வகை தாவரங்கள் மற்றும் விலங்கினங்களின் தாயகமாகவும் உள்ளது. மேலும் சிலரின் உயிரிழப்புக்கு வழிவகுத்துள்ளதால் அப்பகுதி ஆபத்தான பகுதியாகவும் கருதப்படுகிறது. நாட்முக்குப் பள்ளத்தாக்கு இங்கிருந்து கிட்டத்தட்ட ஒரு கிலோமீட்டர் தொலைவில் ஆமணக்கு தோட்டங்களுடன் அமைந்துள்ளது. கருவரகுண்டு, பொழுதுபோக்கு பகுதிகள் இங்கிருந்து 7 கி.மீ. தொலைவில் அமைந்துள்ளது. இது இளைஞர்களின் முக்கிய மையமாக உள்ளது. செரும்ப் சுற்றுச்சூழல் கிராமம் கேரளாம்குண்டு நீர்வீழ்ச்சிக்கு அருகில் அமைந்துள்ளது.

## மேற்கோள்கள்

பகுப்பு:மலப்புறம் மாவட்டத்திலுள்ள சுற்றுலாத் தலங்கள்
பகுப்பு:மலப்புறம் மாவட்டத்திலுள்ள அருவிகள்
சதுர்புச்சு இசுதான்

**சதுர்புச்சு இசுதான்** (*Chaturbhuj Sthan*) என்பது இந்தியாவின் பீகார் மாநிலத்தில் உள்ள முசாபர்பூரில் அமைந்துள்ள ஒரு சிவப்பு விளக்கு மாவட்டமாகும்.  இப்பகுதி முகலாயர் காலத்திலிருந்தே இருந்ததாகக் கூறப்படுகிறது.  மேலும் இப்பகுதியில்  3,500 எண்ணிக்கைக்கும் மேற்பட்ட பாலியல் தொழிலாளர்கள் வசிக்கின்றனர். இப்பகுதி-கடந்த நூற்றாண்டின் பெரும்பகுதியில் பிரபலமடைந்தது. அல்லது இதன் குடியிருப்பாளர்கள் பெரும்பாலும் அதிகார வர்க்கத்தினரால் ஒதுக்கப்பட்டு வாழ்ந்தனர்.  அங்கு அமைந்துள்ள சதுர்புச்சு இசுதான் கோவிலில் இருந்து இப்பகுதிக்கு அப் பெயர் வைக்கப்பட்டுள்ளது. 

சதுர்புச்சு இசுதான் பகுதியில் பாலியல் தடுப்பு நடவடிக்கைகளில் சிக்கல் உள்ளது. ஏனெனில் இப்பகுதி ஒரு கிலோமீட்டர் நீளமுள்ள பாதையை அடிப்படையாகக் கொண்டுள்ளது. அங்கு பெண் பாலியல் தொழிலாளர்கள் முச்ரா நடனத்தை வாடிக்கையாளர்களுக்காக ஆடுகின்றனர்.

## மேற்கோள்கள்

பகுப்பு:முசாபர்பூர் மாவட்டம்
பகுப்பு:பீகார்
பகுப்பு:பால்வினைத் தொழில்
நிக்கோபார் பச்சைப்பல்லி

***புரோன்கோசெலா சையனோபாபெப்ரா*** (*Bronchocela cyanopalpebra*) என்பது பல்லியின் ஒரு வகை. இது நிக்கோபார் தீவுகளில் இந்தியாவில் மட்டுமே காணப்படும் அகணிய உயிரி. மரங்களில் வாழக்கூடிய இந்த பல்லி பகல் நேர இரைதேடும் பழக்கமுடையன. இவை பசுமையான காடுகள் மற்றும் தோட்டங்களில் காணப்படும் மிகவும் பொதுவான சிற்றினமாகும்.

## சொற்பிறப்பியல்
இந்த சிற்றினத்தின் பெயரான *சயனோபாபெப்ரா* என்ற குறிப்பிட்ட அடைமொழியானது பிரகாசமான நீல (=சியான்) நிற கண் இமை (=பால்பெப்ரா), இந்த சிற்றினத்தினை அடையாளம் காணும் பெயர்ச்சொல் ஆகும்.

## மேற்கோள்கள்

பகுப்பு:இந்திய ஊர்வன
பகுப்பு:நிக்கோபர் அகணிய உயிரிகள்
டேவிட் பிங்கிரி

**டேவிட் எட்வின் பிங்கிரி** (*David Edwin Pingree* (பிறப்பு:2 சனவரி 1933-இறப்பு:11 நவம்பர் 2005), பண்டைய உலகின் கணிதவியல் வரலாற்று அறிஞர் ஆவார். இவர் ஐக்கிய அமெரிக்காவின்  பிரௌன் பல்கலைழக்க்கழகத்தில் பண்டைய உலகின் கணிதவியல் மற்றும் வானியல் வரலாற்றுப் பேரராசிரியாக பணியாற்றியவர்.
பண்டைய கிரேக்க வானியல் நூலின்  சமசுகிருத வடிவமான யவன ஜாதகம் எனும் சோதிட நூலை ஆங்கிலத்தில் மொழிபெயர்த்ததற்கு மிகவும் அறியப்பட்டவர்

## வாழ்க்கை
1960ம் ஆண்டில் டேவிட் பிங்கிரி, ஆர்வர்டு பல்கலைக்கழகத்தில் எலனியக் கால கிரேக்க சோதிடம் இந்தியாவில் அறிமுகப்பட்டது என்ற ஆய்வுக்காக முனைவர் பட்டம் பெற்றார். பின்னர் கீழை நாடுகளின் படிப்பிற்காக  சிக்காகோ பல்கலைக்கழகத்தில் இணை ஆய்வாளராக பணியில் சேர்ந்தார். டேவிட் எட்வின் பிங்கிரி 1971ல் பிரௌன் பல்கலைக்கழகத்தில் கணிதவியல் வரலாற்றுப் பேரராசிரியாக இறக்கும் வரை பணியில் இருந்தார்.
## எழுதிய குறிப்பிடத்தக்க நூல்கள்
* 1970: *Census of the Exact Sciences in Sanskrit* 
* 1976: *Dorothei Sidonii carmen astrologicum* 
* 1978: *The Yavanajātaka of Sphujidhvaja* (2 volumes)
* 1986:*Vettii Valentis Antiocheni Anthologiarum Libri Novem* (Teubner, Leipzig).
* 1997: (edited with Charles Burnett) *The Liber Aristotilis of Hugo of Santalla*, Warburg Institute Surveys and Texts 26, London
* 2002: (with Takanori Kusuba) *Arabic Astronomy in Sanskrit: Al-Birjandī on Tadhkira II, Chapter 11 and its Sanskrit Translation*, Brill, Leiden 
* 2005: (with Erica Reiner) *Babylonian Planetary Omens*, Brill, Leiden
## மேற்கோள்கள்

## வெள் இணைப்புகள்
*Memorial by Kim Plofker and Bernard R. Goldstein in *Aestimatio* (http://www.ircps.org/aestimatio/2/70-71)
*Memorial by Toke Lindegaard Knudsen in the Bulletin of the Canadian Society for History and Philosophy of Mathematics https://web.archive.org/web/20070927032441/http://faculty.umf.maine.edu/~molinsky/cshpm/Bulletin/38-2006.pdf (pp.&nbsp;5–6)
*Death notice in the Brown Daily Herald https://web.archive.org/web/20070929104430/http://www.browndailyherald.com/home/index.cfm?event=displayArticle&uStory_id=47d666ba-15db-402b-bd71-a539c61b03c5
*"An Indiana Jones of Mathematics" in the George Street Journal https://web.archive.org/web/20080516054525/http://www.brown.edu/Administration/George_Street_Journal/Pingree.html
*A collection of PDFs of some texts used by Dr. Pingree and his students, including a copy of a Heiberg edition of the Almagest used by Dr. Pingree himself: http://www.wilbourhall.org

பகுப்பு:1933 பிறப்புகள்
பகுப்பு:2005 இறப்புகள்
பகுப்பு:அமெரிக்க அறிவியல் எழுத்தாளர்கள்
நோக்சா

**நோக்சா** (Nohsa) என்பது இந்தியாவின் பீகார் மாநிலத்தில் உள்ள பாட்னாவில் உள்ள புல்வாரி செரீப்பில் உள்ள ஒரு மக்கள் தொகை கணக்கெடுப்பு நகரம் மற்றும் கிராம பஞ்சாயத்து ஆகும். இது பாட்னா நகர்ப்புற ஒருங்கிணைப்பின் ஒரு பகுதியாகும்.  புல்வாரி சட்டமன்றத் தொகுதி மற்றும் பாட்லிபுத்ரா நாடாளுமன்றத் தொகுதியின் கீழ் இந்நகரம் வருகிறது.

புல்வாரி செரீப்பு வட்டாரத்தில் இந்நகரம்  அமைந்துள்ளது. பாட்னாவிலிருந்து சுமார் 10 கி.மீ. தூரத்திலும் மற்றும் பாட்னா அனைத்திந்திய மருத்துவக் கல்வி நிறுவனத்திலிருந்து  சுமார் 2 கி.மீ. தொலைவிலும்  உள்ளது.

## போக்குவரத்து
புல்வாரி செரீப்பு  தொடருந்து  நிலையம் மற்றும் தானாபூர் ரயில் நிலையம் ஆகியவை இந்நகருக்கு அருகிலுள்ள தொடருந்து நிலையங்கள் ஆகும்.  அவுரா-தில்லி முக்கியப் பாதையின் மூலம் இந்தியாவின் பல பெருநகரங்களை இந்நகரம் இணைக்கிறது.  தேசிய நெடுஞ்சாலை எண் 139 வழியாகவும் இந்தியாவின் முக்கிய நகரங்களுடன் இணைக்கப்பட்டுள்ளது.

அருகிலுள்ள விமான நிலையமான செய் பிரகாசு நாராயண் விமான நிலையம்  7 கி.மீ. தொலைவில் அமைந்துள்ளது.

## மேற்கோள்கள்

பகுப்பு:Coordinates on Wikidata
பகுப்பு:பீகார்
பகுப்பு:பட்னா மாவட்டம்
யவன ஜாதகம்

**யவன ஜாதகம்** பண்டைய கிரேக்க வானியலைப் பின்பற்றி எலனியக் காலத்தில்  பண்டைய எகிப்தின் அலெக்சாந்திரியா நகரத்தில் கிரேக்க மொழியில் எழுதப்பட்ட சோதிடம் மற்றும் வானியல் நூல் ஆகும்.  இதனை *ஸ்புஜித்வாஜா* என்பவர் சமசுகிருதத்தில் மொழிபெயர்த்தார். இதன் அசல் நூல் தொலைந்து போனதால், இந்தியாவை ஆண்ட மேற்கு சத்திரபதி மன்னர் முதலாம் ருத்திரதாமன் (ஆட்சிக் காலம்:130–150) காலத்தில் **ஸ்பூஜித்வாஜா** என்பவர் பண்டைய கிரேக்க வானியல் மற்றும் சோதிட நூலை *யவன ஜாதகம்* எனும் பெயரில் சமகிருத்தத்தில் மொழிபெயர்த்தார்.  இதனை தற்காலத்தில் டேவிட் பிங்கிரி என்பவரால் ஆங்கிலத்தில் மொழிபெயர்க்கப்பட்டது. இது 1978ம் ஆண்டு ஹார்வர்ட் ஓரியண்டல் தொடரின் தொகுதி 48 ஆக வெளியிடப்பட்டது.

 
யவனஜாதகம் என்பது மேற்கத்திய ஜாதகத்தைக் குறிப்பிடும் ஆரம்பகால சமஸ்கிருதப் படைப்புகளில் ஒன்றாகும். [4] இதைத் தொடர்ந்து மேற்குலகின் பிற படைப்புகளான  *ரோமகா சித்தாந்தம்* ("ரோமானியர்களின் கோட்பாடு")  இந்திய ஜோதிடத்தை பெரிதும் பாதித்தன.
இருப்பினும் சில இந்திய ஆசிரியர்கள் ஜாதகம் பற்றிய ஆரம்பகால சமஸ்கிருதப் படைப்பான வேதாங்கத்தின் ஒரு பிரிவாக சோதிடம் இருந்தது.

யவனஜாதகத்தில் ஒருவர் பிறந்த நேரம் மற்றும் இடம் ஆகியவற்றிலிருந்து ஜோதிட விளக்கப்படங்களை (ஜாதகங்கள்) கணக்கிடுவதற்கான வழிமுறைகள் உள்ளது. எலனிய கிரேக்க உலகில் ஹெலனிஸ்டிக் உலகில், குறிப்பாக அலெக்சாந்திரியாவில் ஜோதிடம் செழித்தது மற்றும் யவன ஜாதகம் கிரேக்க மொழி பேசும் உலகில் உருவாக்கப்பட்ட ஜோதிட நுட்பங்களைப் பிரதிபலிக்கிறது. ஜோதிட சேவையில் 'ஹோரோஸ்கோபோஸ்' (கிழக்கு அடிவானத்தில் உள்ள இராசி அடையாளம்) கணக்கீடு போன்ற வானியல் கணித முறைகள் பயன்படுத்தப்பட்டன.

## இதனையும் காண்க
* இந்தோ கிரேக்க நாடு
* டேவிட் பிங்கிரி
## உசாத்துணை

## மேற்கோள்கள்
* Thomas McEvilley (2002) *The Shape of Ancient Thought*, Allworth Press, 
* David Pingree (1981) "*Jyotiḥśāstra*", Jan Gonda (ed) *A History of Indian Literature*, Vol, VI Fasc. 4, Otto Harrassowitz&nbsp;— Wiesbaden 
* K. V. Sarma (1997), "Sphujidhvaja", Encyclopaedia of the History of Science, Technology, and Medicine in Non-Western Cultures edited by Helaine Selin, Springer, 
* Bill M. Mak (2014) The ‘Oldest Indo-Greek Text in Sanskrit’ Revisited: Additional Readings from the Newly Discovered Manuscript of the Yavanajātaka, *Journal of Indian and Buddhist Studies* 62(3): 1101-1105
* Bill M. Mak (2013) The Last Chapter of Sphujidhvaja's Yavanajātaka critically edited with notes, SCIAMVS 14, pp.&nbsp;59–148
* Bill M. Mak (2013) The Date and Nature of Sphujidhvaja’s Yavanajātaka reconsidered in the light of some newly discovered materials, *History of Science in South Asia* 1: pp.&nbsp;1–20
* 

பகுப்பு:பண்டைய இலக்கியம்
பகுப்பு:கிரேக்க நூல்கள்
பகுப்பு:சோதிட நூல்கள்
பகுப்பு:இந்திய இலக்கியம்
சிவாஜிநகரா சட்டமன்றத் தொகுதி

**சிவாஜிநகரா சட்டமன்றத் தொகுதி** (*Shivajinagar Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. பெங்களூரு மத்திய மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 162 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
எதிர்வினைக் கட்டுப்பாட்டு அமைப்பு

வலது|thumb|அப்பல்லோ நிலாப் பெட்டகம் மீது நான்கு எதிர்வினை கட்டுப்பாட்டு அமைப்பு  உந்துபொறி குவாட்களில் இரண்டு
**எதிர்வினை கட்டுப்பாட்டு அமைப்பு** (**reaction control system)** (**RCS**) என்பது   திசைவைப்புக் கட்டுப்பாட்டையும்   நேரியக்கத்தையும் வழங்க  உந்துபொறிகளைப் பயன்படுத்தும் ஒரு விண்கல அமைப்பு ஆகும். மாற்றாக , எதிர்வினை சக்கரங்களும்  திசைவைப்புக் கட்டுப்பாட்டுக்கு பயன்படுத்தப்படுகின்றன.  ஆரியர்  குதிப்புத் தாரைக்கலம் போன்ற வழக்கமான இறக்கைகள் கொண்ட விமான வேகத்திற்கு கீழே ஒரு குறுகிய அல்லது செங்குத்துப் புறப்பாட்டுக்கும் தரையிறங்கலுகும் விமானத்தின் நிலைப்புறு  திசைவைப்பைக் கட்டுப்படுத்த திசை திருப்பப்பட்ட  பொறி உந்துதலைப் பயன்படுத்துவதும் எதிர்வினை கட்டுப்பாட்டு அமைப்பு எனக் குறிப்பிடப்படலாம்.

எதிர்வினை கட்டுப்பாட்டு அமைப்புகள் தேவைப்படும் எந்த திசையிலும் அல்லது திசைகளின் சேர்மானத்திலும் சிறிய அளவிலான உந்துதலை வழங்கும் திறன் கொண்டவை.  ஓர் எதிர்வினை கட்டுப்பாட்டு அமைப்பு சுழற்சியைக் கட்டுப்படுத்த திருக்கத்தை வழங்கும் திறன் கொண்டது.

எதிர்வினை கட்டுப்பாட்டு அமைப்புகள் பெரும்பாலும் வெவ்வேறு அளவிலான  துலங்கல்களை அனுமதிக்க பெரிய மற்றும் சிறிய (வெர்னியர் உந்துபொறிகளின்)  கூட்டமைப்புகளைப் பயன்படுத்துகின்றன.

## மேற்கோள்கள்

## வெளி இணைப்புகள்
* NASA.gov
* Space Shuttle RCS 

பகுப்பு:விண்வெளித் தொழில்நுட்பம்
பகுப்பு:விண்வெளி
பகுப்பு:விண்கலம்
கோழிப்பாறை அருவி

**கக்கடம்பொழில் அருவி** (*Kozhippara Waterfalls*) என்று அழைக்கப்படும் **கோழிப்பாறை அருவி** இந்தியாவின் கேரளாவில் உள்ள மலப்புரம் மாவட்டத்தில் உள்ள ஒரு அருவியாகும். இது மலப்புரம் மாவட்டத்தின் வடகிழக்கு எல்லையில் உள்ள அமைதிப் பள்ளத்தாக்கு தேசிய பூங்காவிற்கு அருகில் கக்கடம்பொழிலில் அமைந்துள்ளது. எடவண்ணா வன எல்லைக்குள் வரும் இந்த அருவியினை கேரள வனத்துறையினர் கண்காணிப்பில் உள்ளது.

## மேற்கோள்கள்

## வெளி இணைப்புகள்



பகுப்பு:மலப்புறம் மாவட்டத்திலுள்ள சுற்றுலாத் தலங்கள்
பகுப்பு:மலப்புறம் மாவட்டத்திலுள்ள அருவிகள்
நஞ்சிருக்கி அருவி

**நஞ்சிருக்கி அருவி** (*Njandirukky Waterfalls*) இந்தியாவின் கேரளாவில் உள்ள இடுக்கி மாவட்டத்தில் அமைந்துள்ளது. இந்த அருவி தொடுபுழாவிலிருந்து 19 கி.மீ. தொலைவில் பூமலைக்கு நடந்து செல்லும் தூரத்தில் உள்ளது. இடுக்கியில் உள்ள மூலமட்டம் மின் உற்பத்தி நிலையம் மற்றும் தொம்மன்குத்து அருவியைப் பார்வையிடும், சுற்றுலாப் பயணிகளால் இது முக்கியமாகப் பார்க்கப்படுகிறது.

## மேற்கோள்கள்

பகுப்பு:இடுக்கி மாவட்டத்திலுள்ள சுற்றுலாத் தலங்கள்
பகுப்பு:இடுக்கி மாவட்டத்திலுள்ள அருவிகள்
யஷ்வர்தன் குமார் சின்ஹா

**யஷ்வர்தன் குமார் சின்ஹா** (*Yashvardhan Kumar Sinha*) (அக்டோபர் 4, 1958 )  இந்திய வெளியுறவுத் துறையைச் சேர்ந்த ஒரு இந்தியத் தூதர் ஆவார். இவர் ஐக்கிய இராச்சியத்திற்கான முன்னாள்  இந்திய உயர் ஆணையராக இருந்தார். ஜனவரி 1, 2019 அன்று மத்திய தகவல் ஆணையராக பதவியேற்றார். மேலும், 3 அக்டோபர் 2023 வரை பணியாற்றினார்.

## சொந்த வாழ்க்கை
யஷ்வர்தன் குமார் சின்ஹா பீகாரைச் சேர்ந்தவர். பாட்னாவின் காயஸ்தர் குடும்பத்தில் பிறந்த இவர், சேஷாமிலும், பாட்னாவிலுள்ள புனித மைக்கேல் உயர்நிலைப் பள்ளியிலும் பயின்றார். தில்லியில் உள்ள புனித இசுடீபன் கல்லூரியில் வரலாற்றில்  இளங்கலை பட்டமும், தில்லி பல்கலைக்கழகத்தில் வரலாற்றில் முதுகலைப் பட்டமும் பெற்றவர். கெய்ரோவில் உள்ள அமெரிக்கப் பல்கலைக் கழகத்தில் அரபியில் மேம்பட்ட சான்றிதழ் பட்டமும் பெற்றுள்ளார்.  இவர் கிரிஜா என்பவரை மணந்தார், இவர்களுக்கு இரண்டு மகன்கள் உள்ளனர். பரம் விசிட்ட சேவா பதக்கம் பெற்றவரும் இந்திய இராணுவத்தின் முன்னாள் துணைத் தளபதியும், ஜம்மு மற்றும் காஷ்மீர் மற்றும் அசாமின் முன்னாள் ஆளுநராகவும் நேபாளத்திற்கான முன்னாள் இந்திய தூதராக இருந்த ஸ்ரீனிவாஸ் குமார் சின்ஹா என்பவரின் மகனாவார்.

## தொழில்
இந்திய வெளியுறவுப் பணி அதிகாரியாக பணியில் சேர்ந்து பணியாற்றினார். பின்னர், 1 ஜனவரி 2019 அன்று மத்திய தகவல் ஆணையராக நியமிக்கப்பட்டார். பின்னர் 7 நவம்பர் 2020 அன்று இந்தியாவின் தலைமை தகவல் ஆணையராக பதவியேற்றார். மேலும், அக்டோபர் 3, 2023 வரை அங்கு பணியாற்றினார்

## சான்றுகள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:இந்தியத் தூதர்கள்
இயோகேந்திர சர்மா

**இயோகேந்திர சர்மா** (*Yogendra Sharma*)  இந்தியாவைச் சேர்ந்த ஓர் அரசியல்வாதியாவர். 1915 ஆம் ஆண்டு ஆகத்து மாதம் 20 ஆம் தேதியன்று இவர் பிறந்தார். இந்திய நாடாளுமன்றத்தின் மேலவையான இராச்யசபாவில் பீகாரைப் பிரதிநிதித்துவப்படுத்தும் நாடாளுமன்ற உறுப்பினராக இருந்தார். இந்திய நாடாளுமன்றத்தின் கீழவையான மக்களவையில் பேகூசராய் மக்களவைத் தொகுதியையும் அவர் பிரதிநிதித்துவப்படுத்தினார். இந்திய பொதுவுடமைக்  கட்சியின் உறுப்பினராகவும் அகில இந்திய கிசான் சபையின் தலைவராகவும் கிசான் இயக்கத்தை வழிநடத்தினார். 1962 ஆம் ஆண்டு முதல் நிலச் சீர்திருத்தங்களுக்கான கிசான் இயக்கங்கள், பஞ்ச நிவாரணப் பணிகள், பதுக்கல் எதிர்ப்பு பிரச்சாரங்கள் மற்றும் விலைவாசி உயர்வு மற்றும் வரிச்சுமைக்கு எதிரான சத்தியாகிரகம் ஆகிய -சமூக நடவடிக்கைகளில் பங்கேற்றார். 1990 ஆம் ஆண்டு மார்ச்சு மாதம் 15 ஆம் தேதியன்று இயோகேந்திர சர்மா காலமானார்.

## மேற்கோள்கள்

## புற இணைப்புகள்
*Official biographical sketch on the Parliament of India website

பகுப்பு:1915 பிறப்புகள்
பகுப்பு:1990 இறப்புகள்
பகுப்பு:பீகார் அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
சஞ்சய் குமார் சிங்

**சஞ்சய் குமார் சிங்** (*Sanjay Kumar Singh (CPI politician)*) இந்தியாவைச் சேர்ந்த ஓர் அரசியல்வாதியாவார். பீகாரைச் சேர்ந்த இந்திய பொதுவுடமைக் கட்சியின் தலைவரும் ஆவார். ஆசிரியர் தொகுதியில் இருந்து தேர்ந்தெடுக்கப்பட்டு பீகார் மாநிலத்தின் சட்டமன்ற உறுப்பினராக இருந்தார்.

சஞ்சய் குமார் சிங் 40 ஆண்டுகளுக்கும் மேலாக உளவியல் பேராசிரியராகப் பணியாற்றினார். முதன் முதலில் 2014 ஆம் ஆண்டில் தேர்ந்தெடுக்கப்பட்டார். மீண்டும் 2020 ஆம் ஆண்டில் தேர்ந்தெடுக்கப்பட்டார். 1992 ஆம் ஆண்டு முதல் பீகார் பல்கலைக்கழக ஆசிரியர் சங்கத்தின்  பொதுச் செயலாளராகவும் 2006 ஆம் ஆண்டு முதல் பீகார் பல்கலைக்கழக ஆசிரியர் சங்கத்தின்  பொதுச் செயலாளராகவும் இயங்கினார். அனைத்து இந்திய பல்கலைக்கழக மற்றும் கல்லூரி ஆசிரியர் சங்கத்தின் தேசிய செயலாளராகவும் பணியாற்றியுள்ளார். மாணவப் பருவத்திலிருந்தே அரசியலில் தீவிரமாக ஈடுபட்டு வந்த இவர், பீகார் பல்கலைக்கழகத்தில் மாணவர் சங்கத் தலைவராகப் பணியாற்றினார். பீகார் பல்கலைக்கழகத்தின் ஆலோசனைக்குழு  மற்றும் அதிகாரிகளின் கூட்டமைப்பின்  உறுப்பினராகவும் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பொதுவுடமைவாதிகள்
சிறீகாந்து நிராலா

**சிறீகாந்து நிராலா** (*Srikant Nirala*) இந்தியாவைச் சேர்ந்த ஓர் அரசியல்வாதியாவார்.

1990 முதல் 1995, 1995-2000, மற்றும் 2005-2010 வரை பீகார் சட்டமன்ற உறுப்பினராக இராசுட்ரிய சனதா தளம் கட்சியின் உறுப்பினராக மேனர்  (சட்டமன்ற தொகுதி) தொகுதியிலிருந்து பீகார் சட்டமன்றத்திற்கு தேர்ந்தெடுக்கப்பட்டார். சிறீகாந்து நிராலா 2010  ஆம் ஆண்டில் இராசுட்ரிய சனதா தளம் கட்சியிலிருந்து விலகி ஐக்கிய சனதாதளம் கட்சியில் சேர்ந்தார். இவரின் தந்தை ராம் நகினா சிங் பீகார் சட்டமன்ற உறுப்பினராகவும், பீகாரின் முன்னாள் அமைச்சராகவும் மூன்று முறை இந்தத் தொகுதியில் பணியாற்றியுள்ளார்.  மேலும் இவரின் தாயார் ராஜ்மதி தேவியும் பீகார் சட்டமன்ற உறுப்பினராக இரண்டு முறை இந்தத் தொகுதியில் பணியாற்றினார். 2015 ஆம் ஆண்டில் ஐக்கிய சனதா தள்ம் கட்சியில் இருந்து விலகி பாரதிய சனதா கட்சியில் சிறீகாந்து சேர்ந்தார். தற்போது இவர் ஒரு சுயேட்ச்சை வேட்பாளராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:சட்டப் பேரவை உறுப்பினர்கள்
உடைமை

thumb|300x300px|கடைகள், உணவகங்கள் மற்றும் குடியிருப்புகளின் கட்டிடங்கள் ஆகியன உடைமைக்களின் பொதுவான வடிவங்கள்
**உடைமை** (Property பரவலாக சொத்து எனவும் அறியப்படுகிறது) என்பது உரிமைகளின் அமைப்பாகும், இது மக்களுக்கு மதிப்புமிக்க பொருட்களை சட்டப்பூர்வமாகக் கட்டுப்படுத்துகிறது,  மேலும் மதிப்புமிக்க பொருட்கள் அவர்களுக்கானது என்பதையும் குறிக்கிறது. உடைமையின் தன்மையைப் பொறுத்து, உரிமையாளருக்கு அதனை நுகர்வதற்கும், மாற்றுவதற்கும் , பகிர்வதற்கும், மறுவரையறை செய்வதற்கும், வாடகைக்கு, அடமானம் வைப்பதற்கும், விற்பதற்கும், பரிமாற்றம் செய்வதற்கும், கொடுக்க அல்லது அழிப்பதற்கும் அல்லது பிறரை விலக்குவதற்கும் உரிமை இருக்கலாம்.  அதேசமயம், உடைமையின் தன்மையைப் பொருட்படுத்தாமல், வழங்கப்பட்ட உடைமை உரிமைகளின் படி அதை சரியாகப் பயன்படுத்த அதன் உரிமையாளருக்கு உரிமை உண்டு.

பொருளாதாரம் மற்றும் அரசியல் பொருளாதாரத்தில், உடைமையின் மூன்று பரந்த வடிவங்கள் உள்ளன: தனியார் உடைமை, பொது உடைமை மற்றும் கூட்டு உடைமை ( கூட்டுறவு உடைமை என்றும் அழைக்கப்படுகிறது).  ஒன்றுக்கு மேற்பட்ட தரப்பினருக்கு கூட்டாகச் சொந்தமான உடைமை, அதன் மூலம் மிகவும் ஒத்த அல்லது மிகவும் வேறுபட்ட வழிகளில், எளிமையாகவோ அல்லது சிக்கலானதாகவோ, சமமாகவோ அல்லது சமமற்றதாகவோ இருக்கலாம். எவ்வாறாயினும், உடைமை தொடர்பான ஒவ்வொரு தரப்பினரின் விருப்பமும் (மாறாக விருப்புரிமை) தெளிவாக வரையறுக்கப்பட்டு நிபந்தனையற்றதாக இருக்கும் என்ற எதிர்பார்ப்பு உள்ளது.

## மேலும் காண்க
அசையாச் சொத்து

## மேற்கோள்கள்

பகுப்பு:சொத்து
ஜெய வர்மா சின்கா

thumb|வலது**ஜெய வர்மா சின்கா** (*Jaya Varma Sinha*) நியமனத்திற்கான அமைச்சரவைக் குழுவின் பரிந்துரையின்படி, 1 செப்டம்பர் 2023 முதல் இந்திய இரயில்வே வாரியத்தின்  தலைவர் மற்றும்  தலைமைச் செயல் அலுவலராக பணியேற்றார்.
 வரலாற்றில் இவரே இந்திய இரயில்வே வாரியத்தின் முதல் தலைவர் ஆவார்.

## கல்வி & பணி
அலகாபாத் பல்கலைக்கழகத்தில் பட்டம் பெற்ற ஜெய வர்மா சின்கா, 1988ல் இந்திய இரயில்வேயின் போக்குவரத்துச் சேவையில் (Indian Railway Traffic Service) அதிகாரியாகச் சேர்ந்தார்.
இந்தியாவின் கொல்கத்தா நகரத்தையும், வங்காளதேசத்தின் டாக்கா நகரத்தையும் இணைக்கும் 375 கிலோ மீட்டர் நீள மைத்திரீ விரைவுவண்டிக்கான திட்டத்தை நிறைவேற்றியதில் ஜெய வர்மா சின்கா முக்கியப் பங்கு வகித்தார்.
பிப்ரவரி 2022ல் ஜெய வர்மா சின்கா இரயில்வே வாரியத்தின் (செயல்பாடுகள் & வணிக மேம்பாடு) உறுப்பினராக நியமிக்கப்பட்டார். அதற்கு முன்னர் கூடுதல் உறுப்பினராக (போக்குவரத்து) செயல்பட்டார்.

## 2023 ஒடிசா தொடருந்து விபத்து

2023 ஒடிசா தொடருந்து விபத்தின் போது இரயில்வே வாரிய உறுப்பினராக இருந்த ஜெய வர்மா சின்கா விபத்துகளுக்கான காரணங்களை விளக்கினார்.

## மேற்கோள்கள்

## வெளி இணைப்புகள்
* Indian Railways

பகுப்பு:வாழும் மக்கள்
பகுப்பு:இந்திய இரயில்வே
சுபோத்து ராய்

**சுபோத்து ராய்**  (*Subodh Roy*)  இந்தியாவைச் சேர்ந்த புரட்சிகர சமதர்மவாதியாவார். 1915 ஆம் ஆண்டில் இவர் பிறந்தார்.  சூங்குராய் என்ற பெயராலும் இவர் அறியப்படுகிறார். இந்திய சுதந்திர இயக்கத்தில் செல்வாக்கு பெற்றவராகவும் ஓர் அரசியல்வாதியாகவும் திகழ்ந்தார். .

## வாழ்க்கைக் குறிப்பு
சுபோத்து ராய் 1915 ஆம் ஆண்டு பிரிக்கப்படாத வங்காளத்தில் உள்ள சிட்டகாங்கில் ஒரு பணக்கார குடும்பத்தில் பிறந்தார். 14 வயதில், புரட்சித் தலைவர் சூர்யா சென் (மாசுடர்டா) தலைமையில் 1930-31 ஆம் ஆண்டில்  சிட்டகாங் ஆயுதக் களஞ்சியத் தாக்குதலில் பங்கேற்ற இளையவர் என்ற சிற்ப்புக்குரியவராகவும். தண்டனை விதிக்கப்பட்ட முதல் தொகுதியில்  இடம்பெற்றவராகவும் சுபோத்து ராய் இருந்தார்.

விசாரணைக்குப் பிறகு, சுபோத்து ராய் 1934 ஆம் ஆண்டு  போர்ட் பிளேயரில் உள்ள செல்லுலார் சிறைக்கு நாடு கடத்தப்பட்டார் 

1940 ஆம் ஆண்டு சிறையில் இருந்து விடுதலையான பிறகு, அவர் இந்தியப் பொதுவுடமைக் கட்சி அரசியலில் சேர்ந்தார்.  இந்திய பொதுவுடமைக் கட்சியின்  உறுப்பினராகவும் சேர்ந்தார். சுதந்திரத்திற்குப் பிறகு, இவர் கல்கத்தாவுக்கு மாறினார்.  கட்சியின் மாகாண மையத்தில் முழுநேர ஊழியராக சேர்ந்தார். 1964 ஆம் ஆண்டில்  இந்திய பொதுவுடமைக்  கட்சி பிளவுபட்ட பிறகு, சுபோத்து ராய் இந்திய பொதுவுடமைக் கட்சியின்  (மார்க்சியம்) கட்சியுடன் இணைந்தார். இக்கட்சியின் மேற்கு வங்க மாநிலக் குழுவில் நீண்டகாலமாக உறுப்பினராக இருந்தார்.

சுபோத் ராய் பொதுவுடமை கட்சி இயக்கத்தின் வரலாற்றில் ஒரு பெரிய அறிவார்ந்த பங்களிப்பைச் செய்தார். தேசிய ஆவணக் காப்பகத்தில் ஆராய்ச்சிக்குப் பிறகு, "இந்தியாவில் கம்யூனிசம்: வெளியிடப்படாத ஆவணங்கள்" என்ற புத்தகத்தைத் திருத்தினார்.

தெல்சாத்து இல்வாடே இளம் வயது சுபோத்து ராய் (சூங்கு) வேடத்தில் நடித்தார். அதே சமயம் விஜய் வர்மா பெதபிரதா பெயின் திரைப்படமான சிட்டகாங்கில் இவரது வயதானவர் வேடத்தில் நடித்தார்.

2006 ஆம் ஆண்டு ஆகத்து மாதம் 26 ஆம் தேதியன்று சுபோத் ராய் காலமானார்.

## மேற்கோள்கள்


பகுப்பு:2006 இறப்புகள்
பகுப்பு:1915 பிறப்புகள்
பகுப்பு:இந்தியப் புரட்சியாளர்கள்
சங்கர வாரியார்

**சங்கர வாரியார்** (Shankara Variyar) (பிறப்பு:1500-இறப்பு:1560) கேரள வானியல் மற்றும் கணிதவியல் பள்ளியின் வானியல் மற்றும் கணிதவியல் அறிஞர் ஆவார். இவரது குடும்பத்தினர் தற்கால பாலக்காடு மாவட்டம், ஒற்றப்பாலம் அருகே உள்ள கோயிலுக்கு உதவியாளராக பணி செய்தவர்கள்.

## கேரள வானியல் மற்றும் கணிதவியல் பள்ளி பரம்பரை

கேரள வானியல் மற்றும் கணிதவியல் பள்ளியில் குருகுலம் முறையில் பயின்ற சங்கர வாரியாருக்கு நீலகண்ட சோமயாஜி (1444–1544) மற்றும் ஜேஷ்டதேவர் (1500–1575) கல்வி கற்றுக்கொடுத்தனர்.

## படைப்புகள்
* *யுக்தி-தீபிகா* - தந்திரசம்காரம் குறித்த விளக்க உரை  
* *லகு-விருத்தி* - தந்திரசம்காரம் குறித்த உரைநடையில் விளக்க உரை. 
* *கிரியாகிரமகாரி* - இரண்டாம் பாஸ்கரர் இயற்றிய லீலாவதி எனும் நூலுக்கு நீண்ட உரைநடை விளக்கம் 
* வானவியல் விளக்கம், கிபி 1529
* வானவியல் கையேடு, 1554
## மேற்கோள்கள்

* K. V. Sarma (1997), "Sankara Variar", Encyclopaedia of the History of Science, Technology, and Medicine in Non-Western Cultures edited by Helaine Selin, Springer, 

பகுப்பு:இந்தியக் கணிதவியலாளர்கள்
பகுப்பு:இந்திய வானியலாளர்கள்
பகுப்பு:மலையாள மக்கள்
பகுப்பு:பாலக்காடு மாவட்ட மக்கள்
கலாசிபாளையம்

**கலாசிபாளையம்** (*Kalasipalyam*) என்பது இந்தியாவின் பெங்களூர் நகரின் மத்திய பகுதியில் உள்ள ஒரு பகுதி, மேலும் நகரத்தின் பழமையான மற்றும் மிகவும் நெரிசலான இடங்களில் ஒன்றாகும்.

## போக்குவரத்து
பெங்களூர் கோட்டை மற்றும் திப்பு சுல்தானின் கோடைக்கால அரண்மனை போன்ற முக்கிய இடங்கள் இப்பகுதியில் உள்ளன. இப்பகுதி அதிக போக்குவரத்து நெரிசல் மற்றும் சாலைகளின் சுகாதாரமற்ற நிலைமைகளுக்கு உட்பட்டது.

கலாசிபாளையத்தில் பெரிய காய்கறி மார்க்கெட் மற்றும் பேருந்து நிலையம் உள்ளது. ஆம்னி பேருந்து நிலையம், மத்திய பேருந்து நிலையம், நகர பேருந்து நிலையம், தமிழ்நாடு மற்றும் கேரளா செல்லும் பேருந்துகள் இந்த நிலையத்திலிருந்து தொடங்குகின்றன. இந்த இடம் மெட்ரோ ரயில் மூலமாகவும் இணைக்கப்பட்டுள்ளது.

## மேற்கோள்கள்

பகுப்பு:பெங்களூரின் சுற்றுப்புறங்கள்
அச்யுத பிஷாரதி

**அச்யுத பிஷாரோதி** (*Achyuta Pisharodi* இந்தியாவின் கேரளா மாநிலத்தின் மலப்புறம் மாவட்டம்,  திரூர் நகரம் அருகே திருக்கண்டியூர் என்ற கிராமத்தில் 7 சூலை 1621 அன்று பிறந்தவர். இவர் சமசுகிருத இலக்கணம், சோதிடம் மற்றும் வானியல் அறிஞர். கேரள வானியல் மற்றும் கணிதவியல் பள்ளியில் குருகுலம் முறையில் ஆசிரியர் ஜேஷ்டதேவரிடம் பயின்றவர். நாராயணீயம் இயற்றிய மேல்பத்தூர் நாராயண பட்டத்திரி இவரது மாணவர்களில் புகழ்பெற்றவர்.

## முக்கிய படைப்புகள்
* கோலதீபிகா (ஒரு உண்மையான கணிதக் கட்டுரை),
* உபரகக்ரியாக்ரமா (கிரக அட்டவணை மற்றும் கிரகணங்களைக் கையாளும் ஒரு ஜோதிடக் கட்டுரை),
* கரனோத்தம் (திரிகாசம்பிரதாயத்தில் உள்ள ஒரு நூல்),
* ஜாதகபரணம் (வரஹமிஹிரரின் ஹோரா அடிப்படையிலான படைப்பு),
* ஹொரசரோசயம் (ஸ்ரீபதி திட்டத் திட்டம்),
* ஹொரசரோச்சயா மொழிபெயர்ப்பு,
* வெண்வரோஹ பரிபாசா (வெண்வரோஹம் என்பதன் மொழியாக்கம் இரினியாடப்பள்ளி மாதவன் நம்பூதிரியின் வினைச்சொல் காலத்தை விவரிக்கிறது. அர்வாஞ்சேரிதம்பிராவின் வேண்டுகோளின்படி தொகுக்கப்பட்டது),
* பிரவேசகம் (இலக்கணம் படிக்க விரும்புபவர்களுக்காக எழுதப்பட்ட நூல்) முக்கியப் படைப்புகள்.
## மேற்கோள்கள்

* David Pingree. "Acyuta Piṣāraṭi". *[[Dictionary of Scientific Biography]]*.
* S. Venkitasubramonia Iyer. "Acyuta Piṣāroṭi; His Date and Works" in *JOR Madras*', 22 (1952–1953), 40–46.
* K. V. Sarma (2008), "Acyuta Pisarati", Encyclopaedia of the History of Science, Technology, and Medicine in Non-Western Cultures (2nd edition) edited by Helaine Selin, p.&nbsp;19, Springer, .
* K. Kunjunni Raja. *The Contribution of Kerala to  Sanskrit Literature* (Madras, 1958), pp.&nbsp;122–125.
*  "Astronomy and Mathematics in Kerala" in *Brahmavidyā*, 27 (1963), 158–162.

பகுப்பு:1550 பிறப்புகள்
பகுப்பு:1621 இறப்புகள்
பகுப்பு:சமசுகிருத அறிஞர்கள்
பகுப்பு:மலப்புறம் மாவட்ட மக்கள்
பகுப்பு:இந்தியக் கணிதவியலாளர்கள்
பிரஜ்வல் ரேவண்ணா

**பிரஜ்வல் ரேவண்ணா** (*Prajwal Revanna*) (பிறப்பு:5 ஆகஸ்டு 1990) சமயச் சார்பற்ற ஜனதா தளத்தின் அரசியல்வாதியும், முன்னாள் இந்தியப் பிரதமர் தேவ கௌடாவின் பேரனும், முன்னாள் கர்நாடாக அமைச்சர் எச். டி. ரேவண்ணாவின் மகனும் ஆவார். 2019 மக்களவை தேர்தலில் இவர் ஹாசன் மக்களவைத் தொகுதியிலிருந்து நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். மக்களவையின் மூன்றாவது இளம் உறுப்பினர் ஆவார்.

## நீதிமன்றத்தால் தகுதி நீக்கம்
கர்நாடகா மதச்சார்பற்ற ஜனதா தளத்தின் மக்களவை உறுப்பினரான பிரஜ்வல் ரேவண்ணா, 2019ஆம் மக்களவைத் தேர்தலின் போது, தாக்கல் செய்த பிரமாணப் பத்திரத்தில் தவறான சொத்து விவரங்களை அளித்ததற்காக தொடரப்பட்ட வழக்கில், கர்நாடக உயர் நீதிமன்றம் 1 செப்டம்பர் 2023 அன்று பிரஜ்வல் ரேவண்ணாவை நாடாளுமன்ற மக்களவை உறுப்பினர் பதவியிலிருந்து தகுதி நீக்கம் செய்து தீர்ப்பு வழங்கியது.

## தேவ கவுடா குடும்பம்
* தேவ கௌடா - சென்னம்மா (தம்பதியர்)
* எச். டி. ரேவண்ணா (மூத்த மகன்)
* எச். டி. குமாரசாமி (இளைய மகன்)
* அனிதா குமாரசாமி (குமாரசாமியின் மூத்த மனைவி)
* ராதிகா குமாரசாமி (குமாரசாமியின் இளைய மனைவி)
* நடிகர் நிகில் குமார் (குமாரசாமியின் மகன்)
* பிரஜ்வல் ரேவண்ணா (எச்.டி. ரேவண்ணாவின் மகன்)

## இதனையும் காண்க
* தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)

## மேற்கோள்கள்

## வெளியிணைப்புகள்
*Official biographical sketch in Parliament of India website

பகுப்பு:மக்களவை உறுப்பினர்கள்
பகுப்பு:கர்நாடக அரசியல்வாதிகள்
பகுப்பு:வாழும் மக்கள்
பகுப்பு:1990 பிறப்புகள்
பகுப்பு:ஹாசன் மாவட்ட மக்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
சாரணியச் சட்டம்

**சாரணியச் சட்டம்** (Scout Law) என்பது சாரணர் இயக்கத்தில் உள்ள குறியீடுகளின் தொகுப்பாகும். 1908 ஆம் ஆண்டில் *சிறுவர்களுக்கான சாரணர்கள்* வெளியிடப்பட்டதிலிருந்து, உலகெங்கிலும் உள்ள அனைத்து சாரணர்கள் மற்றும் வழிகாட்டிகளும் இயக்கத்தின் கொள்கைகளைக் கடைபிடிப்பதாக சாரணர் உறுதிமொழியை எடுத்து இயக்கத்தில் சேர்ந்துள்ளனர்.

## வரலாறு
சாரணர் சட்டமானது வட அமெரிக்க மற்றும் பிரித்தானிய இளைஞர்களின் வெளிப்புற நிகழ்ச்சிகளின் வளர்ச்சியிலிருந்து பெறப்பட்டது.பேடன்-பவல் *இசுக்கவுட்டிங் ஃபார் பாய்சினை* எழுதுவதற்காக  1902 இல் கனடாவிலும் அமெரிக்காவிலும் உட்கிராஃப்ட் இண்டியன்சை நிறுவிய எர்னஸ்ட் தாம்சன் செட்டனின் பணியிலிருந்து ஊக்கம் பெற்றார்.

## சட்டம்

அசல் சாரணர் சட்டம் 1908 ஆம் ஆண்டில் *சிறுவர்களுக்கான சாரணர்களின்* வெளியீட்டில் தோன்றியது.    பாரத சாரண சாரணியர்களுக்கான சட்டம் பின்வருமாறு 

* ஒரு சாரணர், நம்பிக்கைக்குரியவர்.
* விசுவாசமானவர்
* ஒரு சாரணர்,அனைவருக்கும் நண்பர் மற்றும் சக சாரணருக்கு சகோதரர் ஆவார்.
* ஒரு சாரணர், மரியாதைக்குரியவர்.
* ஒரு சாரணர், இயற்கையினை நேசிப்பவராகவும் விலங்குகளிடம் அன்பு செலுத்துபவருமாவார்.
* ஒரு சாரணர், ஒழுக்கமானவரும் பொதுச் சொத்துகளைப் பாதுகாப்பவருமாவார்.
* ஒரு சாரணர், தைரியமானவர்.
* ஒரு சாரணர் ,சிக்கனமானவர்.
* ஒரு சாரணர், சிந்தனை , சொல் மற்றும் செயலில் தூய்மையானவர்.

## சான்றுகள்


பகுப்பு:சாரணியக் குறிக்கோள்கள்
இந்திய உழவாரன்

**இந்திய உழவாரன்** அல்லது **இந்திய உண்ண ஏற்ற  கூடு உழவாரன்** (*Aerodramus unicolor*) என்பது ஒரு சிறிய உழவாரன் ஆகும். இது இலங்கை மற்றும் தென்மேற்கு இந்தியாவின் மலைப்பகுதிகளில் கூட்டமாக இனப்பெருக்கம் செய்து வாழ்கிறது.

## விளக்கம்
இந்திய உழவாரன் பறவை ஊர்க்குருவியை விட அளவில் சிறியதாக சுமார் 12 செமீ நீளமுள்ளது. இதன் அலகு சிறியதாக வலுவின்றிக் கருப்பு நிறமாக இருக்கும். விழிப்படலம் பழுப்பு நிறத்திலும், கால்கள் வெளிர் சிவப்பு தோய்ந்த சாம்பல் நிறத்தில் இருக்கும். உடலின் மேற்பகுதி அடர் பழுப்பாகவும், கீழே வெளிர் பழுப்பு நிறத்திலும் இருக்கும். இறக்கைகள் நீலம் தோய்ந்திருக்கும். மார்பும் வயிறும் சாம்பல் நிறமாக இருக்கும். இது பிறை அல்லது பூமராங்கை ஒத்த பின் இறக்கைகளைக் கொண்டுள்ளது. இதன் உடல் மெல்லியதாகவும், வால் குறுகியதாகவும், சற்று உள்தள்ளியதாக இருக்கும்.

இரு பாலினத்தவையும், இளம் பறவைகளும் தோற்றத்தில் ஒரே மாதிரியாக இருக்கும். இந்திய உழவாரன் மிகவும் குறுகிய கால்களைக் கொண்டுள்ளது. அது  குகையின் செங்குத்து மேற்பரப்புகளில் ஒட்டிக்கொள்ள மட்டுமே பயன்படுத்துகிறது. ஏனெனில் உழவாரன்கள் எப்போதும் தரையில் தானாக முன்வந்து அமர்வதில்லை.

இந்த உழவாரன்கள் தங்கள் வாழ்நாளின் பெரும்பகுதியை பறந்தே கழிக்கின்றன. இவை தங்கள் அலகால் பறக்கும் பூச்சிகளை பிடித்து உண்டு வாழ்கின்றன.

## நடத்தை
இவை மலைகளில் பெரும் பாறைகளையும் குகைகளையும் சார்ந்து பெருங் கூட்டமாகத் திரியும். மாலை நேரத்தில் பெரும் கூட்டமாக மலைக் குகைகளுக்கு இவை திரும்புவதைக் காண இயலும். அக்காட்சி பழுத்த இலைகள் காற்றில் உதிர்வது போல இருக்கும். அப்போது அதே குகைகளில் இருந்து வௌவால்கள் இரைதேட வெளியே புறப்படும். பொதுவாக குகைகளிலும் பாறை இடுக்குகளிலும் உமிழ் நீரைப் பயன்படுத்தி வெண்மை நிறத்தில் கூடு அமைக்கும். கூடுகள் ஒழுங்கின்றி நெருக்கமாகக் கட்டபட்டிருப்பதைக் காண இயலும். கூட்டை ஆண் உழவாரன்கள் அமைக்கின்றன. அதில் பெண் பறவை இரண்டு முட்டைகளை இடும். 

சிட், சிட், சிட் என சிறு குரலில் கத்தியபடி பறக்கும்.

ஒப்பீட்டளவில் சுவையற்ற இதன் கூடுகளை அறுவடை செய்து, கோழிக் கறி, மசாலா மற்றும் பிற சுவையான பொருட்கள் சேர்க்ககபட்டு பறவையின் கூடு சூப்பாக செய்யும் பழக்கம் சில நாடுகளில் உள்ளது. இது பாலுணர்வைத் தூண்டுவதாக கூறப்படுகிறது.

இடது|thumb| இந்தியாவின் கேரளாவில் உள்ள தட்டைக்காட்டில் இந்திய உழவாரன்

## மேற்கோள்கள்

## குறிப்புதவி நூல்கள்
* Grimmett, Inskipp and Inskipp, *Birds of India*   
*Chantler, Paul and Driessens, Gerald, *Swifts* 

பகுப்பு:இலங்கைப் பறவைகள்
பகுப்பு:இந்தியப் பறவைகள்
பகுப்பு:உழவாரன்கள்
சாரணர் கைகுலுக்கல்

**சாரணர் கைகுலுக்கல்** (Scout handshake) என்பது சக சாரணர்களை வாழ்த்துவதற்கான ஒரு முறையான வழியாகும்.மேலும், உலகெங்கிலும் உள்ள சாரணர் மற்றும் வழிகாட்டி அமைப்புகளின் உறுப்பினர்களால் பயன்படுத்தப்படுகிறது. கைகுலுக்கல் இதயத்திற்கு அருகில் உள்ள கையால் செய்யப்படுகிறது மற்றும் நட்பின் அடையாளமாக வழங்கப்படுகிறது. பெரும்பாலான சூழ்நிலைகளில், கைகுலுக்கல் விரல்களை இணைக்காமல் உறுதியாக செய்யப்படுகிறது, மேலும்  இருவரும் சீருடையில் இருக்கும்போது மட்டுமே இந்த கைகுலுக்கல் முறையினைப் பயன்படுத்துகின்றனர். தேசிய சாரணர் அமைப்புகள் சில பிரிவுகளுக்கு இடையே கைகுலுக்கலில் சில வேறுபாடுகள் உள்ளன. 

1935  *சாரணர் கையேடு* பின்வருமாறு கூறுகிறது, "உலகம் முழுவதிலும் உள்ள சாரண தலைவர்களின் உடன்படிக்கையின்படி, சாரணர்கள் சக சாரணர்களை இடது கை கைகுலுக்கலுடன் வரவேற்கிறார்கள்."

அணைத்துலக பெண் வழிகாட்டி , சாரண சங்க உறுப்பினர்களும் இடது கைகுலுக்கலைப் பகிர்ந்து கொள்கிறார்கள், மற்ற பெண் வழிகாட்டிகள் மற்றும் பெண் சாரணர்களை சந்திக்கும் போது, வலது கையால் செய்யப்பட்ட சாரணிய அடையாளத்துடன் இது பயன்படுத்தப்படலாம். 

## விளக்கம்

அசாந்தி வீரர் ஒருவர் பேடன் பவுலின் வீரம் குறித்து அறிந்திருந்தபடியால் அவரிடம் இடதுகையினை கைகுலுக்க முன்வந்தார் ஏனெனில் அவ்வாறு செய்ய நாம் நமது கேடயங்களையும் நமது பாதுகாப்பையும் கைவிட்டு அவர்களது மேல் நம்பிக்கை வைத்து கொடுக்கப்படுகிறது. துணிச்சலானவர்களிடம் இடதுகை குலுக்குவது முறை எனக் கருதப்படுகிறது.  

இடது கை இதயத்திற்கு நெருக்கமாக உள்ளது அந்த அடையாளத்திற்காகவும் கொடுக்கப்படுவதாக கருத்து உள்ளது. 

## சான்றுகள்

## வெளியிணைப்புகள்

* 
* 
பகுப்பு:சாரணியக் குறிக்கோள்கள்
குந்தலா ஜெயராமன்

**குந்தலா ஜெயராமன்**(*Kunthala Jayaraman*) என்பவர்இந்திய உயிரி தொழில்நுட்பவியலாளர். இவர்  'தொழில்துறை உலகில் உயிரி தொழில்நுட்பக் கல்வியின் தாய்' என்று கருதப்படுகிறார். **முனைவர் கே.ஜே.** என்று அடிக்கடி அழைக்கப்படும் ஜெயராமன், அண்ணா பல்கலைக்கழகத்தில் உயிரித் தொழில்நுட்பத் துறையில் அறிவியல், பொறியியல் மற்றும் தொழில்நுட்பம் ஆகியவற்றுக்கு இடையே இணக்கமான சமநிலையை ஏற்படுத்திய பெருமைக்குரியவர். பெங்களூரில் உள்ள இந்திய அறிவியல் நிறுவனத்தில் உயிர்வேதியியலில் பட்டம் பெற்றார். இவர் மதுரை காமராசர் பல்கலைக்கழகத்தின் உயிரியல் அறிவியல் பள்ளியில் புகழ்பெற்ற பேராசிரியராகவும் இருந்தார். மதுரை காமராசர் பல்கலைக்கழகத்தில் பணியாற்றியபோது உலக சுகாதார அமைப்பின் மாநாடு மற்றும் பன்னாட்டுப் பயிற்சித் திட்டத்தை நடத்துவதற்கு இவர் முக்கியமானவராக இருந்தார். மதுரை காமராசர் பல்கலைக்கழகத்தில் எசு. இராமச்சந்திரன், குப்பமுத்து தர்மலிங்கம் ஆகியோருடன் இணைந்து உயிரித் தொழில்நுட்ப பாடப் புத்தகங்களை எழுத இவர் வழிகாட்டியாகச் செயல்பட்டார் 2022ஆம் ஆண்டில், குந்தலா ஜெயராமனின் நினைவாக, சென்னையின் அறிவியல் அகாதமி "உயர்கல்வி மற்றும் மொழிபெயர்ப்பு ஆராய்ச்சியில் சீர்குலைக்கும் சீர்திருத்தம்" என்ற தலைப்பில் சிறப்பு விரிவுரையை நடத்தியது. இதனை அண்ணா பல்கலைக்கழகத்தின் பேராசிரியரும், கோயம்புத்தூர் பாரதியார் பல்கலைக்கழகம், முன்னாள் துணைவேந்தருமான பேராசிரியர் பி. காளிராஜ் நிகழ்த்தினார்.

## மேற்கோள்கள்

பகுப்பு:வாழும் மக்கள்
பகுப்பு:தமிழக அறிவியலாளர்கள்
பகுப்பு:பெண் அறிவியலாளர்கள்
எஸ். எம். ஸ்ரீநாகேஷ்

இராணுவத் தளபதி **சத்யவந்த் மல்லன்னா ஸ்ரீநாகேஷ்** (*Satyawant Mallanna Shrinagesh*) (சத்யவந்த் ஸ்ரீநாகுலே மல்லன்னா என்றும் அழைக்கப்படுகிறார்) (11 மே 1903 - 27 டிசம்பர் 1977) ஒரு இந்திய இராணுவ அதிகாரி ஆவார். இவர் 14 மே 1955 முதல் 7 மே 1957 வரை இந்தியத் தரைப்படையில் 3 வது இராணுவத் தளபதியாக பணியாற்றினார்.    ஓய்வுக்குப் பிறகு இவர் 14 அக்டோபர் 1959 முதல் 12 நவம்பர் 1960 வரையிலும், மீண்டும் 13 ஜனவரி 1961 முதல் 7 செப்டம்பர் 1962 வரையிலும் அசாம் ஆளுநராகப் பணியாற்றினார். 8 செப்டம்பர் 1962 முதல் 4 மே 1964 வரை ஆந்திரப் பிரதேச ஆளுநராகவும், 4 மே 1964 முதல் ஏப்ரல் 2, 1965 வரை மைசூர் ஆளுநராகவும் இருந்தார். 1957 முதல் 1959 வரை ஐதராபாத் இராச்சியத்தில் ஐதராபாத்தில் இந்திய நிர்வாகப் பணியாளர் கல்லூரியின் முதல்வராகவும் பணியாற்றினார்.

## சொந்த வாழ்க்கை
1934 இல், ஸ்ரீநாகேஷ், ராஜ்குமாரி கோச்சார் என்பவரை மணந்தார் .   இவர்களுக்கு மூன்று மகன்களும், இரண்டு மகள்களும் இருந்தனர். சதீஷ் என்ற இவரது ஒரு மகன் இந்திய ராணுவத்தில் சேர்ந்து மேஜராக ஓய்வு பெற்றார். 

## இறப்பு
1950 களின் பிற்பகுதியில் நடுக்குவாதத்தால் பாதிக்கப்பட்ட  ஸ்ரீநாகேஷ் 27 டிசம்பர் 1977 அன்று காலை ராணுவ மருத்துவமனையில் இறந்தார். 

## மேலும் படிக்க
* Issar, Satish K. (2009). *General S. M. Srinagesh*, New Delhi: Vision Books, 

## சான்றுகள்

## வெளி இணைப்புகள்
* at bharat-rakshak.com 

## குறிப்புகள்

பகுப்பு:கர்நாடக ஆளுநர்கள்
பகுப்பு:ஆந்திரப் பிரதேச ஆளுநர்கள்
பகுப்பு:அசாம் ஆளுநர்கள்
பகுப்பு:1977 இறப்புகள்
பகுப்பு:1903 பிறப்புகள்
எச். டி. ரேவண்ணா

**ஹர்தனஹள்ளி தேவகவுடா ரேவண்ணா** (*Hardanahalli Devegowda Revanna*) (பிறப்பு: 17 டிசம்பர் 1957) சமயச் சார்பற்ற ஜனதா தள கட்சியின் கர்நாடக சட்டமன்ற உறுப்பினரும்; முன்னாள் இந்தியப் பிரதமர் தேவகவுடாவின் மூத்த மகனும்; முன்னாள் கர்நாடகா முதலமைச்சர் எச். டி. குமாரசாமியின் அண்ணனும்; நீதிமன்றத்தால் தகுதி நீக்கம் செய்யப்பட்ட  நாடாளுமன்ற மக்களவை உறுப்பினர் பிரஜ்வல் ரேவண்ணாவின் தந்தையும் ஆவார்.

இவர் ஹாசன் மாவட்டத்தில் உள்ள ஹோலேநரசிப்பூர் சட்டமன்றத் தொகுதியிலிருந்து கர்நாடக சட்டமன்றத்திற்கு 5 முறை தேர்ந்தெடுக்கப்பட்டவர். 
## தேவகவுடா குடும்பம்
* தேவ கௌடா - சென்னம்மா (தம்பதியர்)
* எச். டி. ரேவண்ணா (மூத்த மகன்)
* எச். டி. குமாரசாமி (இளைய மகன்)
* அனிதா குமாரசாமி (குமாரசாமியின் மூத்த மனைவி)
* ராதிகா குமாரசாமி (குமாரசாமியின் இளைய மனைவி)
* நடிகர் நிகில் குமார் (குமாரசாமியின் மகன்)
* பிரஜ்வல் ரேவண்ணா (எச்.டி. ரேவண்ணாவின் மகன்)

## மேற்கோள்கள்

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:ஹாசன் மாவட்ட மக்கள்
பகுப்பு:கர்நாடக அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்
பளிங்கு முகடு பல்லி

**பளிங்கு முகடு பல்லி** (*புரோன்கோசெலா மார்மோராடா-Bronchocela marmorata*), **பளிங்கு இரத்தம் உறிஞ்சி** அல்லது **பளிங்கு அகாமிடு பல்லி** என்பது பல்லி சிற்றினம் ஆகும். இது பிலிப்பீன்சில் மட்டுமே காணக்கூடிய அகணிய உயிரி ஆகும். இது சராசரியாகக் கடல் மட்டத்திலிருந்து 400 முதல் 800 மீ உயரத்தில் தாழ் நில திப்டெரோகார்ப் மற்றும் மலைக்காடுகளில் வாழ்கிறது. இது பொதுவாக மரங்களின் கிளைகளிலும் இலைகளிலும் காணப்படும். இது பூச்சிகளை உணவாக உண்ணுகிறது. இது மரங்களின் அடிப்பகுதியில் முட்டைகளை இடுவதற்கு மண்ணை தோண்டி குழி எடுக்கிறது.

## மேற்கோள்கள்



பகுப்பு:அகணிய உயிரிகள்
ஜங்லதேசம்

**ஜங்லதேசம்** (*Jangladesh*) என்பது வட இந்தியாவில் வடக்கு, வடமேற்கு மற்றும் வடகிழக்கு இராசத்தான் மாநிலத்தில் உள்ள ஒரு வரலாற்றுப் பகுதியாகும்.    இது இன்றைய மாவட்டங்களான பிகானேர், சூரு, கங்காநகர் மற்றும் அனுமான்காட் ஆகியவற்றை உள்ளடக்கியது. இது தெற்கில் மார்வார் மற்றும் ஜெய்சல்மேர் பகுதிகளாலும், கிழக்கில் அஜ்மீர்-மேர்வாரா பகுதியாலும் எல்லையாக இருந்தது.

## வரலாறு
இராசத்தானின் வடகிழக்கு மற்றும் வடமேற்கு பகுதி, பழங்காலத்தில் ஜங்லதேசம் என்ற பெயரில் அறியப்பட்டது. ஜங்லதேசத்தின் வடக்கு மற்றும் மேற்கு பகுதிகள் பதிகளால் ஆளப்பட்டது. வடகிழக்கு மற்றும் தென்கிழக்கு ஜாட் குடியிருப்புகளின் கட்டுப்பாட்டில் இருந்தது. பட்னர் பகுதி முஸ்லீம் பாட்டிகள் மற்றும் ஜோகியாக்களின் கீழ் இருந்தது.   

ஜங்லதேசத்தில் ராவ் பிகாவின் படையெடுப்பின் காரணமாக அங்கிருந்த பெரும்பாலான ஜாட் குலங்கள் ரத்தோர் மேலாதிக்கத்தை ஏற்க வேண்டியிருந்தது. பிகா 300 ராஜ்புத் வீரர்களைக் கொண்ட இராணுவத்திற்கு தலைமை தாங்கினார். மேலும், வடக்கு இராஜஸ்தானின் அனைத்து ஜாட் குலங்களையும் அடிபணியச் செய்தார். பிகாவும் ஜாட்களை பதி இராஜபுத்திரர்களிடமிருந்து காப்பாற்றினார். கோதாரா ஜாட்கள், சேவாத் ராஜ்புரோஹிட்டுகள் மற்றும் சரண்கள் பிகாவின் விசுவாசமான ஆதரவாளர்களாக இருந்தனர். 2011 மக்கள் தொகை கணக்கெடுப்பின்படி இப்பகுதியின் மக்கள் தொகை 8,147,344 ஆகும்.

## சான்றுகள்

பகுப்பு:இராஜஸ்தான் வரலாறு
ஜெய் கிருஷ்ணா மண்டல்

**ஜெய் கிருஷ்ணா மண்டல்** (*Jai Krishna Mandal*) பீகாரைச் சேர்ந்த இந்திய அரசியல்வாதி ஆவார். இவர் 1998 முதல் 1999 வரை இந்திய நாடாளுமன்றத்தின் கீழவையான மக்களவையில் பூர்ணியா மக்களவைத் தொகுதியினைப் பிரதிநிதித்துவப்படுத்தினார். 1990-ல் நடைபெற்ற தேர்தலில் பப்பு யாதவிடம் தோல்வியடைந்தார்.

## மேற்கோள்கள்


பகுப்பு:வாழும் மக்கள்
பகுப்பு:1950 பிறப்புகள்
பகுப்பு:12வது மக்களவை உறுப்பினர்கள்
பகுப்பு:பீகார் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்